Document ID: /roh_data/filtered/Bilingualer_Corpus_interleaved-it-rm.jsonl.gz/1379

This is a text translated from Italian to Rumantsch Grischun.
Attuazione dei Codici di procedura penale e civile svizzeri: il Governo progetta la dissociazione dei compiti anche per la giustizia

Secondo il Consiglio federale, i Codici di procedura penale e civile dovranno entrare in vigore il 1° gennaio 2010. Le direttive imperative del diritto federale avranno nel Cantone dei Grigioni notevoli conseguenze per i circoli e i comuni. Il Governo grigionese si esprime a favore di una dissociazione dei compiti nella giustizia. Con una revisione parziale della Costituzione cantonale intende chiarire la questione di fondo, ossia se i compiti giudiziari dei circoli debbano in futuro venire trasferiti ai tribunali distrettuali e alla Procura pubblica. I circoli rimangono circondario elettorale per il Gran Consiglio e per organi amministrativi politici.

I lavori ai Codici di procedura penale e civile svizzeri (CPP e CPC) sono conclusi o verranno probabilmente conclusi quest'anno. L'entrata in vigore è prevista per il 1° gennaio 2010. Nel Cantone dei Grigioni, le conseguenze del nuovo diritto federale interessano in particolare i circoli, ma anche i tribunali distrettuali, i comuni e la Procura pubblica. Avranno notevoli conseguenze per i circoli soprattutto le direttive del CPP federale, con l'introduzione del modello "Pubblico ministero". A causa del diritto federale imperativo, in futuro non potrà più essere il presidente di circolo a emanare i mandati penali per delitti e crimini, bensì dovrà farlo direttamente la Procura pubblica. Di conseguenza, nell'insieme l'onere di lavoro degli uffici di circolo si ridurrà di circa un quarto. Questa riduzione comporta però per i circoli anche la perdita della metà delle loro entrate derivanti da compiti giudiziari, vale a dire circa 3,3 milioni di franchi all'anno. Le minori entrate non possono venire interamente compensate con la riduzione del personale; a seconda dell'entità della riduzione degli impieghi il deficit annuo dei circoli che dovrà essere coperto dai comuni aumenterà di 2-3 milioni di franchi.

Per l'attuazione del CPP e del CPC nei Grigioni, il Governo prende in considerazione soltanto due possibili soluzioni:

Variante A: l'attuazione si limita agli adeguamenti al diritto federale assolutamente necessari. I circoli mantengono i compiti giudiziari rimanenti. Le spese supplementari vengono assunte dai circoli, rispettivamente dai comuni.

Variante B: l'attuazione avviene tramite una riforma dell'organizzazione giudiziaria con l'obiettivo di dissociare i compiti giudiziari e di creare una chiara regolamentazione delle competenze con strutture più semplici; questo obiettivo viene perseguito anche dal progetto "NPC grigionese". I compiti giudiziari finora svolti dai circoli vengono delegati alla Procura pubblica (diritto penale), rispettivamente ai tribunali distrettuali (diritto civile). I circoli rimangono circondario elettorale per il Gran Consiglio e per organi amministrativi politici.

Secondo il Governo, i vantaggi della variante B prevalgono nettamente:

Le strutture decentralizzate esistenti della Procura pubblica e dei tribunali distrettuali vengono potenziate. La prossimità al cittadino e la familiarità con la situazione locale rimangono garantite.

L'adempimento decentralizzato dei compiti non porta a una concentrazione di posti di lavoro a Coira. Il Governo mira a un'attuazione socialmente sostenibile; gli attuali collaboratori dei circoli dovranno, se possibile, essere rilevati dai distretti, rispettivamente dalla Procura pubblica.

La separazione tra politica e giustizia rafforza i circoli quale livello politico dello Stato. I circoli rimangono inoltre circondari elettorali per i membri del Gran Consiglio. I comuni decidono quali compiti amministrativi delegare ai circoli.

La limitazione dell'attuazione al minimo necessario comporterebbe spese supplementari per i comuni. La delega dei compiti giudiziari dei circoli alla Procura pubblica, rispettivamente ai tribunali distrettuali crea i presupposti affinché in futuro sia il Cantone a finanziare per intero l'adempimento dei compiti di giustizia. I comuni vengono in tal modo sgravati finanziariamente.

L'attribuzione di compiti a un livello permette di realizzare strutture più semplici. Dato che vengono meno i problemi di delimitazione delle competenze e di contatto, è possibile semplificare le procedure e ampliare il margine di manovra del livello competente (Cantone o comune). Questo è anche l'intento del progetto "NPC grigionese".

Rispetto a oggi, l'attuazione di CPP e CPC potrà risultare neutrale dal profilo dei costi. Per i contribuenti non risulteranno oneri supplementari.

Il Governo è convinto che, a causa delle spese supplementari per i comuni, il mantenimento dell'organizzazione attuale sarebbe soltanto una soluzione a breve termine. Affinché la giustizia possa adempiere bene al suo compito principale, ossia la tutela, rispettivamente il ripristino della pace giuridica e della sicurezza giuridica, la sua organizzazione dovrebbe godere di una certa stabilità. Questa stabilità può essere creata soltanto con una riforma dell'organizzazione giudiziaria per l'attuazione del CPP e del CPC.

Dal punto di vista della giustizia non vi sono riserve contro questa soluzione. Il Tribunale cantonale quale autorità di vigilanza sugli organi della giurisdizione civile e penale considera la proposta del Governo corretta, opportuna e orientata al futuro. L'Associazione grigionese dei presidenti di circolo si è espressa a favore del mantenimento degli attuali compiti giudiziari dei circoli, per quanto ciò sia ancora ammesso dal diritto federale.

Visti i tempi stretti concessi dalla Confederazione, l'attuazione del CPP e del CPC nei Grigioni viene suddivisa in tappe. Entro l'inizio del 2009, nel quadro di una revisione parziale della Costituzione cantonale dovrà essere chiarita la questione di fondo se ai circoli debbano spettare anche in futuro compiti giudiziari. La consultazione relativa alla revisione parziale della Costituzione cantonale prenderà avvio alla fine di marzo 2008 e durerà fino alla fine di giugno 2008. L'attuazione delle direttive del diritto federale a livello di legge e di ordinanza avverrà in una seconda tappa entro l'autunno 2009. L'entrata in vigore è prevista per il 1° gennaio 2010.

Organo: Governo

Fonte: it Cancelleria dello Stato dei Grigioni

Data: 12.03.2008

Realisaziun da la procedura penala e da la procedura civila svizra: la regenza planisescha da detretschar las incumbensas er tar la giustia

Tenor l'opiniun dal cussegl federal duain la procedura penala e la procedura civila svizra entrar en vigur per il 1. da schaner 2010. Las directivas impegnativas dal dretg federal han consequenzas considerablas per ils circuls e per las vischnancas dal chantun Grischun. La regenza grischuna pledescha per in detretschament da las incumbensas tar la giustia. Cun ina revisiun parziala da la constituziun chantunala vul ella sclerir la dumonda da princip, sche las incumbensas giudizialas dals circuls duain vegnir surdadas en l'avegnir a las dretgiras districtualas u a la procura publica. Ils circuls restan ils circuls electorals per il cussegl grond ed ils corps politics administrativs.

Las lavurs vi da la procedura penala (PP) e vi da la procedura civila (PC) svizra èn terminadas u vegnan previsiblamain terminadas quest onn. L'entrada en vigur è planisada per il 1. da schaner 2010. Il nov dretg federal ha consequenzas per l'organisaziun giudiziala actuala en il Grischun. Pertutgads da quai èn cunzunt ils circuls, ma er las dretgiras districtualas, las vischnancas e la procura publica. Oravant tut las prescripziuns da la PP svizra cun l'introducziun dal model da la procura publica han consequenzas considerablas per ils circuls. Pervia da l'obligatori dal dretg federal na po en l'avegnir betg pli la presidenta cirquitala u il president cirquital relaschar ils mandats penals tar delicts e tar crims, mabain directamain la procuratura publica u il procuratur public. Tut en tut croda davent qua tras circa in quart da la chargia da lavur tar ils uffizis cirquitals. Tras quai che la lavur croda davent, perdan ils circuls dentant er la mesadad da lur entradas or da las incumbensas giudizialas u circa 3.3 milliuns francs per onn. Las perditas d'entradas na pon betg vegnir cumpensadas dal tuttafatg cun reducir il persunal; tut tenor la reducziun da plazzas s'augmenta il deficit annual dals circuls, il qual sto vegnir pajà da las vischnancas, per 2 fin 3 milliuns francs.

Per la regenza vegnan en dumonda mo duas propostas da soluziun per realisar la PP e la PC:

Varianta A: La realisaziun sa restrenscha a las adattaziuns al dretg federal ch'èn absolutamain necessarias. Ils circuls salvan las incumbensas giudizialas restantas. Ils custs supplementars restan tar ils circuls respectivamain tar las vischnancas.

Varianta B: La realisaziun vegn fatga cun refurmar l'organisaziun giudiziala cun la finamira da detretschar las incumbensas giudizialas e da stgaffir in cler urden da cumpetenzas cun structuras pli simplas. Questa finamira ha er il project da la NGF grischuna. Las incumbensas giudizialas dals circuls vegnan surdadas a la procura publica (dretg penal) respectivamain a las dretgiras districtualas (dretg civil). Ils circuls restan ils circuls electorals per il cussegl grond e corps politics administrativs.

Tenor l'avis da la regenza predomineschan ils avantatgs da la varianta B cleramain:

Las structuras decentralas existentas da la procura publica e da las dretgiras districtualas vegnan amplifitgadas. La proximitad a la burgaisa u al burgais ed enconuschientschas da las relaziuns localas restan garantidas.

Perquai che las incumbensas vegnan ademplidas en moda decentrala, na datti nagina concentraziun da plazzas da lavur a Cuira. La regenza vul ina realisaziun raschunaivla ord vista sociala; las anteriuras collavuraturas ed ils anteriurs collavuraturs dals circuls duain - sche pussaivel - vegnir surpigliads dals districts respectivamain da la procura publica.

La separaziun da la politica e da la giustia rinforza ils circuls sco plauns statals politics. Ils circuls restan plinavant ils circuls electorals per las commembras e per ils commembers dal cussegl grond. Las vischnancas decidan, tge incumbensas administrativas ch'ellas surdattan als circuls.

Sche la realisaziun vegn restrenschida a quai ch'è obligatoricamain necessari, chaschunass quai custs supplementars tar las vischnancas. Sche las incumbensas giudizialas dals circuls vegnan surdadas a la procura publica respectivamain a las dretgiras districtualas, stgaffescha quai las premissas che la giustia po vegnir finanziada en l'avegnir a 100 pertschient tras il chantun. Uschia vegnan distgargiadas las vischnancas finanzialmain.

Cun attribuir tschertas incumbensas ad in plaun pon vegnir realisadas structuras pli simplas. Perquai ch'ils problems da cunfinaziun ed ils secturs communabels crodan, pon vegnir simplifitgads ils andaments e las proceduras e po vegnir extendida la libertad d'agir dal plaun cumpetent (chantun u vischnanca). Qua vul er il project da la NGF grischuna.

En cumparegliaziun cun oz pon la PP e la PC vegnir realisadas senza chaschunar custs supplementars. Per las pajataglias e per ils pajataglias na resultan naginas grevezzas supplementaras.

La regenza è persvadida che quai fiss mo ina soluziun a curta vista, sche l'organisaziun actuala vegniss mantegnida pervia dals custs supplementars per las vischnancas. Per che la giustia possia ademplir bain sia incumbensa principala, numnadamain il mantegniment respectivamain il restabiliment da la pasch giuridica e da la segirezza giuridica, duess sia organisaziun sa basar sin ina tscherta stabilitad. Questa stabilitad po dentant vegnir garantida mo tras ina refurma da l'organisaziun giudiziala en vista a la realisaziun da la PP e da la PC.

Dal puntg da vista da la giustia na datti naginas resalvas envers questa soluziun. La dretgira chantunala sco autoritad da surveglianza da la giurisdicziun civila e penala giuditgescha la proposta da la regenza sco proposta correcta ed adequata che s'orientescha al futur. La federaziun grischuna da las presidentas cirquitalas e dals presidents cirquitals è s'exprimida per mantegnair las incumbensas giudizialas vertentas dals circuls, uschenavant ch'il dretg federal admetta anc quai.

Pervia dal stretg urari da la confederaziun vegnan la PP e la PC realisadas en il Grischun en etappas. En il rom d'ina revisiun parziala da la constituziun chantunala duai vegnir sclerida fin il cumenzament da l'onn 2009 la dumonda da princip, sch'ils circuls duain survegnir er en l'avegnir incumbensas giudizialas u betg. La consultaziun da la revisiun parziala da la constituziun chantunala cumenza la fin da mars 2008 e dura fin la fin da zercladur 2008. La realisaziun da las prescripziuns dal dretg federal sin il stgalim da la lescha e da l'ordinaziun ha lieu en in segund pass fin l'atun 2009. L'entrada en vigur è planisada per il 1. da schaner 2010.

Gremi: regenza

Funtauna: rg chanzlia chantunala dal Grischun

Data: 12.03.2008